
Comisia  pentru  cultură, arte, mijloace de informare în masă

R A P O R T

asupra Propunerii legislative privind liberul acces la informaţiile de interes public şi la proiectul de Lege privind accesul la informaţiile publice


În timpul examinării Propunerii legislative privind liberul acces la informaţiile de interes public şi, respectiv, a proiectului de Lege privind accesul la informaţiile publice (aflat în procedură de urgenţă), Comisia pentru cultură, arte, mijloace de informare în masă a constatat că, având în vedere faptul că cele două iniţiative legislative au acelaşi obiect de reglementare, în conformitate cu prevederile art. 66 din Regulamentul Camerei Deputaţilor, Comisia a hotărât să încheie un singur raport, pentru ambele iniţiative. În urma examinării celor două documente, Comisia pentru cultură, arte, mijloace de informare în masă propune, cu unanimitatea voturilor celor prezenţi, ca raportul său să fie supus spre dezbatere şi adoptare cu amendamentele anexate. 


Cu aceste iniţiative legislative, Comisia a fost sesizată în fond.


În redactarea raportului, Comisia a ţinut cont de avizele emise de Comisia pentru drepturile omului, culte şi problemele minorităţilor naţionale (pentru ambele iniţiative) şi de Consiliul Legislativ, primite înainte de întocmirea raportului. Guvernul şi-a exprimat, prin reprezentanţii săi, acordul cu privire la adoptarea raportului Comisiei, în această formă.


Propunerea legislativă privind liberul acces la informaţiile de interes public şi proiectul de Lege privind accesul la informaţiile publice fac parte din categoria legilor ordinare.

A M E N D A M E N T E

la Propunerea legislativă privind liberul acces la informaţiile de interes public şi, respectiv, la proiectul de Lege privind accesul la informaţiile publice

Nr.

crt.
Articolul din Propunerea legislativă privind liberul acces la informaţiile de interes public (textul iniţial)
Articolul din proiectul de Lege privind accesul la informaţiile publice (textul iniţial)
Amendamentul propus (autorul) – acolo unde este cazul


Motivare

(în cazul în care Comisia a adoptat un alt text decât cele din iniţiativele legislative)

0
1
2
3
4

1. 
Titlul propunerii:

Lege privind liberul acces la informaţiile de interes public
Titlul proiectului:

Lege privind accesul la informaţiile de interes public
Titlul proiectului:
Lege privind liberul acces la informaţiile de interes public


2. 
Capitolul I - Dispoziţii generale
Capitolul I Dispoziţii generale
Capitolul I. Dispoziţii generale


3. 
Art. l – Accesul liber şi neîngrădit al cetăţenilor la orice informaţii de interes public, definite astfel prin prezenta lege, constituie unul din principiile fundamentale pe care se bazează relaţiile dintre cetăţeni şi  autorităţile  publice,  în  conformitate  cu  Constituţia  României  şi documentele internaţionale ratificate de Parlamentul României.

Prin „autoritate publică“, în sensul prezentei legi, se înţelege orice autoritate care îşi desfăşoară activitatea pe teritoriul României, în plan central sau în plan local, potrivit prevederilor titlului III din Constituţia României.
Art. 1. – Prezenta lege reglementează accesul liber şi nediscriminatoriu al persoanei la informaţiile de interes public, în scopul promovării transparenţei asupra administrării treburilor publice şi asigurării dreptului cetăţenilor şi societăţii civile de a monitoriza activitatea autorităţilor şi instituţiilor publice şi folosirea resurselor financiare publice.


Amendament propus de d-nul deputat Alexandru Sassu

Art. 1 va avea următorul cuprins:

Art. l – Accesul liber şi neîngrădit al persoanei la orice informaţii de interes public, definite astfel prin prezenta lege, constituie unul din principiile fundamentale pe care se bazează relaţiile dintre persoane şi  autorităţile  publice,  în  conformitate  cu  Constituţia  României  şi documentele internaţionale ratificate de Parlamentul României.
Pentru a se face referire atât la persoanele fizice, cât şi la cele juridice.

4. 
Art. 2 – Prin „informaţie  de  interes  public“, în sensul prezentei legi, se înţelege orice informaţie care priveşte activităţile sau rezultă din activităţile unei autorităţi publice, indiferent de suportul ori de forma sau modul de exprimare a informaţiei.

Art. 3 – Informaţiile de interes public care privesc treburile publice  sunt  considerate,  în  sensul  prezentei  legi, informaţii de interes public cu caracter general, iar accesul la această categorie de informaţii deţinute de autorităţile publice este liber şi neîngrădit pentru orice cetăţean.

Art. 4 – Informaţiile de interes public care privesc probleme personale sunt considerate,  în sensul prezentei, informaţii de interes public cu caracter personal, iar accesul la această categorie de informaţii deţinute de autorităţile publice este liber şi neîngrădit numai pentru cetăţeanul la care se referă informaţiile,  sau pentru cel care face dovada unui interes personal legitim, potrivit legislaţiei speciale privind protecţia datelor personale.
Art. 2. – În sensul prezentei legi, următorii termeni se definesc astfel:

a) prin autorităţi sau instituţii publice se înţeleg autorităţile publice desemnate ca atare potrivit Constituţiei României, autorităţile publice şi instituţiile publice definite astfel prin actul normativ de înfiinţare, precum şi regiile autonome; 

b) prin informaţie de interes public se înţelege orice informaţie produsă sau gestionată de  o autoritate sau instituţie publice;

c) prin informaţie clasificată se înţelege informaţia pentru care se cere protecţie împotriva dezvăluirii neautorizate, desemnată astfel prin încadrarea în clasele şi nivelurile de securitate;

d) prin informaţie cu privire la datele personale se înţelege orice informaţie privind o persoană fizică identificată sau identificabilă.
Amendament propus de d-nul deputat Mihai Adrian Mălaimare

Art. 2 va avea următorul cuprins:

Art. 2. – În sensul prezentei legi:

a) prin autoritate sau instituţie publică se înţelege orice autoritate sau instituţie publică, precum şi orice regie autonomă, care utilizează resurse financiare publice şi care îşi desfăşoară activitatea pe teritoriul României, potrivit Constituţiei;
b) prin informaţie de interes public se înţelege orice informaţie care priveşte activităţile sau rezultă din activităţile unei autorităţi publice sau instituţii publice, indiferent de suportul ori de forma sau modul de exprimare a informaţiei;

c) prin informaţie cu privire la datele personale se înţelege orice informaţie privind o persoană fizică identificată sau identificabilă.
Pentru a se lărgi sfera persoanelor juridice care trebuie să permită liberul acces la informaţiile publice, incluzând, în fapt, pe acelea care utilizează banul public.

5. 
Capitolul II - Asigurarea accesului la informaţiile de interes public
Capitolul II Organizarea accesului la informaţiile de interes public
Amendament propus de Comisie

Titlul capitolului II va avea următorul cuprins:

Capitolul II. Organizarea şi asigurarea accesului la informaţiile de interes public


6. 

Secţiunea 1. Dispoziţii comune privind accesul la informaţiile de interes public
Text adoptat de Comisie

Secţiunea 1. Dispoziţii comune privind accesul la informaţiile de interes public


7. 
Art. 6 – Asigurarea de către autorităţile publice a accesului la informaţiile de interes public se face atât pe calea informării din oficiu, cât şi pe calea informării la cerere, prin intermediul compartimentului  relaţii publice.



Text adoptat de Comisie
Art. 3 va avea următorul cuprins:

Art. 3. – Asigurarea, de către autorităţile şi instituţiile publice, a accesului la informaţiile de interes public se face din oficiu sau la cerere, prin intermediul compartimentului  pentru relaţii publice sau al persoanei desemnate în acest scop.


8. 
Art. 5 – Pentru asigurarea accesului cetăţenilor la informaţiile de interes public, deţinute de autorităţile publice în plan central sau local, acestea sunt obligate  să-şi organizeze compartimente  specializate cu atribuţii de relaţii publice, ale căror îndatoriri  să constituie garanţia aplicării prevederilor prezentei lege.
Art. 3. – (1) Pentru asigurarea accesului oricărei persoane la informaţiile de interes public, autorităţile şi instituţiile publice au obligaţia de a organiza compartimente specializate de informare şi relaţii publice sau de a desemna persoane cu atribuţii în acest domeniu.

(2) Atribuţiile, organizarea şi funcţionarea compartimentelor de relaţii publice se stabilesc, pe baza dispoziţiilor prezentei legi, prin regulamentul de organizare şi funcţionare al autorităţii sau instituţiei publice respective.
Text adoptat de Comisie

Art. 4 va avea următorul cuprins:

Art. 4. – (1) Pentru asigurarea accesului oricărei persoane la informaţiile de interes public, autorităţile şi instituţiile publice au obligaţia de a organiza compartimente specializate de informare şi relaţii publice sau de a desemna persoane cu atribuţii în acest domeniu.

(2) Atribuţiile, organizarea şi funcţionarea compartimentelor de relaţii publice se stabilesc, pe baza dispoziţiilor prezentei legi, prin regulamentul de organizare şi funcţionare al autorităţii sau instituţiei publice respective.


9. 
Art. 7 – Autorităţile publice sunt obligate să dea din oficiu publicităţii un raport periodic de activitate, cel puţin anual, care publică în Monitorul Oficial pe cheltuiala acestora, dacă autorităţile publice respective îşi desfăşoară activitatea pe plan central, sau care se tipăreşte pe cheltuiala acestora şi se difuzează gratuit la sediu,  dacă acestea îşi desfăşoară activitatea pe plan local. Raportul periodic de activitate se dă publicităţii la data anunţată public şi va cuprinde în anexă temeiul legal pe baza căruia funcţionează autoritatea publică, schema de organizare detaliată a autorităţii publice, principiile de funcţionare, lista documentelor editate pentru uz public şi informaţii precise cu privire la veniturile şi cheltuielile bugetare.

De asemenea, la sediul autorităţilor publice se vor difuza  contra  cost  toate  actele  normative  emise,  precum  şi  toate documentele editate pentru uz public de autorităţile respective, cu excepţia celor publicate în Monitorul Oficial.

Costul nu va putea depăşi cheltuielile pentru publicare
Art. 4. – (1) Fiecare autoritate sau instituţie publică are obligaţia de a comunica din oficiu, prin compartimentul de informare şi relaţii publice, următoarele informaţii de interes public:

a) actele normative care reglementează organizarea şi funcţionarea autorităţii sau instituţiei publice;

b) structura organizatorică, atribuţiile departamentelor,  programul de funcţionare, programul de audienţe al autorităţii sau instituţiei publice; 

c) numele şi prenumele persoanelor din conducerea autorităţii sau instituţiei publice şi al  funcţionarului responsabil cu difuzarea informaţiilor publice;

d) coordonatele de contact ale autorităţii sau instituţiei publice, respectiv: denumirea, adresa, numerele de telefon, fax, adresa de E-mail şi adresa paginii de Internet;

e) sursele financiare, bugetul şi bilanţul contabil;

f) programele şi strategiile proprii;

g) lista documentelor  destinate accesului public;

h) modalităţile de contestare a deciziei autorităţii sau instituţiei publice în situaţia în care persoana se consideră vătămată în privinţa  dreptului de acces la informaţiile de interes public solicitate;

i) alte informaţii generale de interes public privind activitatea autorităţii sau instituţiei publice.

(2) Furnizarea informaţiilor prevăzute la alin. (1) se realizează prin  comunicate afişate la sediul autorităţii sau instituţiei publice, ori publicate în Monitorul Oficial, în publicaţii proprii, inclusiv pagina de Internet proprie, sau în mass-media.

(3) Fiecare autoritate sau instituţie publică are obligaţia de a publica şi reactualiza anual un buletin informativ care va cuprinde categoriile de informaţii prevăzute la  alin. (1).
Text adoptat de Comisie

Art. 5 va avea următorul cuprins:

Art. 5. – (1) Fiecare autoritate sau instituţie publică are obligaţia de a comunica, din oficiu, următoarele informaţii de interes public:

a) actele normative care reglementează organizarea şi funcţionarea autorităţii sau instituţiei publice;

b) structura organizatorică, atribuţiile departamentelor,  programul de funcţionare, programul de audienţe al autorităţii sau instituţiei publice; 

c) numele şi prenumele persoanelor din conducerea autorităţii sau instituţiei publice şi al  funcţionarului responsabil cu difuzarea informaţiilor publice;

d) coordonatele de contact ale autorităţii sau instituţiei publice, respectiv: denumirea, adresa, numerele de telefon, fax, adresa de E-mail şi adresa paginii de Internet;

e) sursele financiare, bugetul şi bilanţul contabil;

f) programele şi strategiile proprii;

g) lista documentelor de interes public;

h) lista categoriilor de documente produse şi/sau gestionate, potrivit legii;

i) modalităţile de contestare a deciziei autorităţii sau instituţiei publice în situaţia în care persoana se consideră vătămată în privinţa  dreptului de acces la informaţiile de interes public solicitate.

(2)  Autorităţile şi instituţiile publice au obligaţia de a publica şi reactualiza, anual, un buletin informativ care va cuprinde informaţiile prevăzute la  alin. (1).

(3) Autorităţile publice sunt obligate să dea, din oficiu, publicităţii un raport periodic de activitate, cel puţin, anual, care se publică în Monitorul Oficial al României, Partea a II-a. 

(4) Accesul la informaţiile prevăzute la alin. (1) se realizează prin:

a) afişare la sediul autorităţii sau instituţiei publice ori publicare în Monitorul Oficial al României sau în mijloacele de informare în masă, în publicaţii proprii, precum şi în pagina de Internet proprie;

b) prin consultarea lor la sediul autorităţii sau instituţiei publice, în spaţii special destinate acestui scop. 
Pentru respectarea prevederilor legale privind publicarea actelor în Monitorul Oficial al României.

10. 
Art. 8 – Autorităţile publice sunt obligate să asigure cetăţenilor la cererea acestora, informaţiile de interes public, solicitate în scris sau oral. Pentru aceasta compartimentele de relaţii publice vor presta un serviciu public de răspunsuri la petiţii şi un serviciu public de informaţii orale.

In solicitările adresate autorităţilor publice, petenţi vor furniza, în măsura posibilului, date clare cu privire la informaţiile solicitate astfel încât să faciliteze identificarea acestora.
Art. 5. – Orice persoană are dreptul de a solicita şi de a obţine de la autorităţile şi instituţiile publice, în condiţiile prezentei legi, informaţiile de interes public.

Art.6. – Solicitarea informaţiilor de interes public se face, de regulă, în scris  şi va cuprinde următoarele elemente:

a)  autoritatea sau instituţia publică la care se adresează cererea;

b) informaţia de interes public solicitată. Solicitarea trebuie să fie suficient de precis formulată pentru a permite autorităţii sau instituţiei publice identificarea informaţiei de interes public;

c) numele, prenumele şi semnătura solicitantului, precum şi adresa la care se solicită primirea răspunsului.
Text adoptat de Comisie, pornind, parţial, de la amendamentul d-lui deputat Ovidiu Cameliu Petrescu. 

Art. 6 va avea următorul cuprins:

Art. 6. – (1) Orice persoană are dreptul de a solicita şi de a obţine de la autorităţile şi instituţiile publice, în condiţiile prezentei legi, informaţiile de interes public.

(2) Autorităţile şi instituţiile publice sunt obligate să asigure persoanelor, la cererea acestora, informaţiile de interes public, solicitate în scris sau verbal.

(3) Solicitarea, în scris, a informaţiilor de interes public cuprinde următoarele elemente:

a)  autoritatea sau instituţia publică la care se adresează cererea;

b) informaţia solicitată, astfel încât să permită autorităţii sau instituţiei publice identificarea informaţiei de interes public;

c) numele, prenumele şi semnătura solicitantului, precum şi adresa la care se solicită primirea răspunsului.
Pentru corelarea textelor cu cele votate anterior.



11. 
Art. 9 – Răspunsurile la petiţiile cetăţenilor, prin care solicită informaţii de interes public, se comunică în scris petiţionarilor  termen de  15  zile de  la primirea petiţiei.  Refuzul de  comunicare  a  informaţiilor solicitate se motivează şi se comunică în termen de 5 zile de la primirea petiţiilor.

In situaţia în care informaţiile solicitate necesită o cercetare îndelungată sau o prelucrare specială, termenul de 15 zile se poate prelungi până la 30 zile, cu condiţia înştiinţării în scris a petentului cu privire la necesitatea prelungirii.

Dacă, urmare a informaţiilor primite, petentul solicită copii privind documentele aflate în posesia autorităţii publice, această solicitare va fi tratată ca o nouă petiţie, răspunsul fiind transmis în termenele prevăzute la alin. l. Costurile copiilor se suportă de solicitant.
Art. 7. – (1) Autorităţile şi instituţiile publice au obligaţia de a răspunde în scris la solicitarea de informaţii de interes public în termen de 10 zile sau după caz, în cel mult 30 de zile de la înregistrarea solicitării, în funcţie de dificultatea, complexitatea, volumul lucrărilor documentare şi urgenţa solicitării. În cazul în care durata necesară pentru identificarea şi difuzarea informaţiei solicitate depăşeşte 10 zile, răspunsul va fi comunicat solicitantului în termenul de 30 de zile, cu condiţia înştiinţării acestuia, în scris, despre acest fapt în termenul de 10 zile.

(2) În cazul în care persoana solicită verbal informaţii de interes public, funcţionarii din cadrul compartimentelor de informare şi relaţii publice au obligaţia de a preciza condiţiile şi formele în care are loc accesul la informaţiile de interes public şi pot furniza pe loc informaţiile solicitate. În cazul în care informaţiile solicitate nu sunt disponibile pe loc, persoana este îndrumată să solicite în scris informaţia publică, urmând ca cererea să îi fie rezolvată în termenele prevăzute la alin. (1).

(3) Solicitarea şi obţinerea informaţiilor de interes public se pot realiza, dacă sunt întrunite condiţiile tehnice necesare, şi în format electronic.
Text adoptat de Comisie

Art. 7 va avea următorul cuprins:

Art. 7. – (1) Autorităţile şi instituţiile publice au obligaţia de a răspunde în scris la solicitarea de informaţii de interes public în termen de 10 zile sau după caz, în cel mult 30 de zile de la înregistrarea solicitării, în funcţie de dificultatea, complexitatea, volumul lucrărilor documentare şi urgenţa solicitării. În cazul în care durata necesară pentru identificarea şi difuzarea informaţiei solicitate depăşeşte 10 zile, răspunsul va fi comunicat solicitantului în maximum 30 de zile, cu condiţia înştiinţării acestuia, în scris, despre acest fapt în termenul de 10 zile.

(2) Refuzul de  comunicare  a  informaţiilor solicitate se motivează şi se comunică în termen de 5 zile de la primirea petiţiilor.

(3) Solicitarea şi obţinerea informaţiilor de interes public se pot realiza, dacă sunt întrunite condiţiile tehnice necesare, şi în format electronic.




12. 
Art. l0 – Informaţiile de interes public solicitate oral de cetăţeni se comunică în cadrul unui program stabilit de conducerea autorităţii publice, afişat la sediul autorităţii respective, şi care va cuprinde cel puţin 3 ore de lucru cu publicul dimineaţa şi 3 ore după-amiaza, în cel puţin o zi pe săptămână. Activităţile de registratură privind petiţiile nu se pot include în acest program şi se desfăşoară separat.



Text adoptat de Comisie

Art. 8 va avea următorul cuprins:

Art. 8. – (1) Pentru informaţiile solicitate verbal funcţionarii din cadrul compartimentelor de informare şi relaţii publice au obligaţia de a preciza condiţiile şi formele în care are loc accesul la informaţiile de interes public şi pot furniza pe loc informaţiile solicitate. 

(2) În cazul în care informaţiile solicitate nu sunt disponibile pe loc, persoana este îndrumată să solicite în scris informaţia publică, urmând ca cererea să îi fie rezolvată în termenele prevăzute la art. 7.

(3) Informaţiile de interes public solicitate verbal se comunică în cadrul unui program minim stabilit de conducerea autorităţii sau instituţiei publice, afişat la sediul acesteia, şi care se va desfăşura, obligatoriu, în timpul funcţionării instituţiei, incluzând şi o zi pe săptămână, după programul de funcţionare. 

(4) Activităţile de registratură privind petiţiile nu se pot include în acest program şi se desfăşoară separat.

(5) Informaţiile de interes public solicitate, verbal, de mijloacele de informare în masă, vor fi comunicate, de regulă, imediat, sau, în cel mult 24 de ore.
Pentru a se stabili un mecanism suficient de flexibil pentru obţinerea informaţiilor de interes public.

13. 

Art. 8. – În cazul în care solicitarea de informaţii de interes public implică realizarea de copii ale documentelor deţinute de autoritatea sau instituţia publică, costul serviciilor de copiere se suportă de solicitant, în condiţiile legii.
Text adoptat de Comisie

Art. 9 va avea următorul cuprins:
Art. 9. – (1) În cazul în care solicitarea de informaţii implică realizarea de copii ale documentelor deţinute de autoritatea sau instituţia publică, costul serviciilor de copiere este suportat de solicitant, în condiţiile legii.

(2) Dacă, urmare a informaţiilor primite, petentul solicită copii privind documentele aflate în posesia autorităţii publice, această solicitare va fi tratată ca o nouă petiţie, răspunsul fiind transmis în termenele prevăzute la art. 7 şi 8. Costurile copiilor se suportă de solicitant, în condiţiile legii. 


14. 
Art. 11 – Nu este supusă prevederilor art. 8, 9 şi 10 din prezenta lege activitatea autorităţilor publice de răspunsuri la petiţii şi de audienţe, desfăşurată potrivit specificului competenţelor respectivelor autorităţi, dacă aceasta priveşte aprobări, autorizări, prestări servicii şi orice alte solicitări decât informaţii de interes public.

Text adoptat de Comisie

Art. 10 va avea următorul cuprins:

Art. 10. – Nu este supusă prevederilor art. 7, 8 şi 9 din prezenta lege activitatea autorităţilor şi instituţiilor publice de răspunsuri la petiţii şi de audienţe, desfăşurată potrivit specificului competenţelor respectivelor autorităţi, dacă aceasta priveşte aprobări, autorizări, prestări servicii şi orice alte solicitări decât informaţii de interes public. 


15. 

Art. 9. – Persoanele care efectuează studii şi cercetări, în folos propriu sau în interes de serviciu, au acces la fondul documentaristic al autorităţii sau instituţiei publice, pe baza solicitării personale. Copiile documentelor deţinute de autoritatea sau instituţia publică se realizează în condiţiile art. 8.
Text adoptat de Comisie

Art. 11 va avea următorul cuprins:

Art. 11. – (1) Persoanele care efectuează studii şi cercetări, în folos propriu sau în interes de serviciu, au acces la fondul documentaristic al autorităţii sau instituţiei publice, pe baza solicitării personale, în condiţiile legii.  

(2) Copiile documentelor deţinute de autoritatea sau instituţia publică se realizează în condiţiile art. 9.
Pentru a ne introduce dispoziţii contradictorii cu regimul consultării fondurilor documentare, stabilit prin legi speciale.



16. 
Art. l2 – Informaţiile de interes public cu caracter general şi informaţiile de interes public cu caracter personal, definite astfel potrivit art. 3 şi 4 din prezenta lege, se pot  stoca şi prelucra autorităţile publice, în cantităţile şi condiţiile prevăzute prin legislaţia specială privind tehnologia informaţiei precum şi legislaţia specială privind arhivele.

Art. l4 – Se exceptează de la accesul liber şi neîngrădit al cetăţenilor, prevăzut de art. 3 şi 4 din prezenta lege, următoarele categorii de informaţii:

a) informaţiile  din  domeniul  siguranţei  naţionale,  apărării naţionale  şi  ordinii  publice, numai dacă fac parte din categoriile clasificate ca secrete prin lege specială;

b) informaţiile privind deliberările autorităţilor publice, precum şi cele privind relaţiile economice şi politice ale României, numai dacă fac parte din categoriile clasificate ca secrete prin lege specială;

c) informaţiile privind activităţile comerciale sau financiare, numai  dacă    publicitatea  acestora ar aduce atingere principiului concurenţei loiale;

d)  informaţiile  privind  procedurile  judiciare,  numai  dacă publicitatea  acestora  ar  diminua  şansele  derulării  unei proceduri corecte, ar dezvălui surse confidenţiale sau ar pune în pericol viaţa unei persoane;

e) informaţiile  care  privesc  viaţa  particulară  a  angajaţilor autorităţilor   publice, numai dacă sunt legate de starea civilă sau fişa medicală a acestora

f) informaţiile care privesc viaţa particulară a oricăror persoane fizice, numai  dacă publicitatea acestora ar aduce atingere demnităţii ori intimităţii familiale sau private şi dacă această publicitate nu a devenit obligatorie potrivit prevederilor unei legi speciale.

g) informaţiile care privesc deciziile unor autorităţi publice, numai dacă publicitatea acestora ar prejudicia măsurile de protecţie a tinerilor sau măsurile de protejare a mediului înconjurător.

Răspunderea pentru aplicarea măsurilor de protejare a informaţiilor aparţinând categoriilor prevăzute la alin. l revine exclusiv autorităţilor publice care deţin astfel de informaţii, precum şi instituţiilor statului abilitate prin lege să asigure securitatea informaţiilor.
Art. 10. – (1) În situaţia în care informaţiile solicitate sunt deja accesibile într-una din variantele prevăzute la art. 4, alin. (2)., autoritatea sau instituţia publică va comunica solicitantului, pe loc sau în cel mult 5 zile de la înregistrarea cererii, sursa cea mai adecvată pentru accesul la informaţia solicitată.

(2)  În cazul în care solicitarea de informaţii de interes public vizează o informaţie inexistentă sau este adresată unei autorităţi sau instituţii publice care nu deţine informaţia respectivă, răspunsul  va fi comunicat solicitantului în termenul prevăzut la art. 7 alin. 1, cu precizarea inexistenţei informaţiei solicitate sau indicarea autorităţii sau instituţiei publice competente în domeniul informaţiilor de interes public vizat.

Art. 11.  Autorităţile şi instituţiile publice pot refuza, în condiţiile legii, accesul la următoarele informaţii:

a) informaţiile din domeniul apărării naţionale, siguranţei şi ordinii publice, numai dacă fac parte din categoria informaţiilor clasificate, definite astfel prin lege specială;

b) informaţiile privind deliberările autorităţilor şi instituţiilor publice, precum şi cele care privesc interesele economice şi politice ale României, numai dacă fac parte din categoria informaţiilor clasificate, definite astfel prin lege specială;

c) informaţiile cu privire la datele personale ale cetăţenilor, cu excepţia cazurilor  în  care  accesul la acestea este reglementat prin lege;

d)  informaţiile privind procedurile judiciare, dacă publicitatea acestora aduce atingere bunului curs al justiţiei, dreptului unei persoane de a beneficia de judecată dreaptă sau dreptului unei autorităţi sau instituţii publice de a conduce o anchetă penală sau disciplinară;

e)   informaţiile a căror publicare prejudiciază măsurile de protecţie a tinerilor sau protecţia mediului înconjurător;

f)  informaţiile comerciale sau financiare a căror publicitate aduce atingere concurenţei loiale;

g) alte informaţii la care legea interzice accesul.
Text adoptat de Comisie, pe baza amendamentelor Comisiei pentru drepturile omului, culte şi problemele minorităţilor naţionale şi ale d-lui deputat Ervin Székely

Art. 12 va avea următorul cuprins:

Art. l2 – (1) Se exceptează de la accesul liber şi neîngrădit al cetăţenilor, prevăzut la art. 2, următoarele informaţii de interes public:

a) informaţiile  din  domeniul apărării naţionale,  siguranţei  şi  ordinii  publice, dacă  fac  parte  din categoriile informaţiilor clasificate, potrivit legii;

b) informaţiile privind deliberările autorităţilor, precum şi cele care privesc interesele economice şi politice ale României, dacă fac parte din categoria informaţiilor clasificate, potrivit legii;

c) informaţiile privind activităţile comerciale sau financiare, dacă    publicitatea  acestora  aduce atingere principiului concurenţei loiale;

d) informaţiile cu privire la datele personale, dacă  accesul la acestea nu este reglementat prin lege;

e) informaţiile privind procedurile judiciare, dacă publicitatea acestora aduce atingere unui proces echitabil, potrivit legii, dreptului unei persoane de a beneficia de judecată dreaptă sau dreptul unei autorităţi sau instituţii publice de a conduce o anchetă penală sau disciplinară, ori dacă dezvăluie surse confidenţiale sau pune în pericol viaţa, integritatea corporală, sănătatea sau un interes legitim al unei persoane;

f) informaţiile a căror publicare prejudiciază măsurile de protecţie a tinerilor.

(2) Răspunderea pentru aplicarea măsurilor de protejare a informaţiilor aparţinând categoriilor prevăzute la alin. (1) revine persoanelor şi  autorităţilor publice care deţin astfel de informaţii, precum şi instituţiilor statului abilitate prin lege să asigure securitatea informaţiilor.
Pentru completarea formulării cu alte valori fundamentale care trebuie apărate prin lege şi pentru introducerea interesului legitim în sfera valorilor care ar putea fi ştirbite prin accesul neîngrădit la aceste informaţii este benefică din punctul de vedere al apărării dreptului la o judecată echitabilă. 

17. 

Art. 12. Informaţiile care favorizează sau acoperă încălcarea legii de către o autoritate sau instituţie publică nu pot fi incluse în categoria informaţiilor clasificate şi constituie  informaţii de interes public.


Text adoptat de Comisie

Art. 13 va avea următorul cuprins:
Art. 13. - Informaţiile care favorizează sau ascund încălcarea legii de către o autoritate sau instituţie publică nu pot fi incluse în categoria informaţiilor clasificate şi constituie  informaţii de interes public.
Pentru o exprimare mai corectă, din punct de vedere juridic.

18. 
Art. 13 - Informaţiile publice de interes personal nu pot fi transferate  între  autorităţile  publice,  decât  în temeiul  unui  drept constituţional sau a unei obligaţii legale, ori cu acordul scris al persoanei care are acces la acele informaţii potrivit art. 4 din prezenta lege.


Art. 13.  Informaţiile cu privire la datele personale ale cetăţeanului pot deveni informaţii de interes public numai în măsura în care afectează capacitatea de exercitare a unei  funcţii publice.


Text adoptat de Comisie

Art. 14 va avea următorul cuprins:
Art. 14. – (1) Informaţiile cu privire la datele personale ale cetăţeanului pot deveni informaţii de interes public numai în măsura în care afectează capacitatea de exercitare a unei  funcţii publice.

(2) Informaţiile publice de interes personal nu pot fi transferate  între  autorităţile  publice,  decât  în temeiul  unui  drept constituţional sau a unei obligaţii legale, ori cu acordul scris al persoanei care are acces la acele informaţii potrivit art. 2 din prezenta lege.


19. 
Capitolul III - Accesul presei la informaţiile de interes public


Secţiunea a 2-a. Dispoziţii speciale privind accesul mass-media la informaţiile de interes public
Amendament propus de d-nul deputat Ioan Onisei

Titlul secţiunii a 2-a va avea următorul cuprins:

Secţiunea a 2-a. Dispoziţii speciale privind accesul mijloacelor de informare în masă la informaţiile de interes public
Pentru o mai corectă exprimare.

20. 
Art. l5 - Activitatea de culegere şi difuzare a informaţiilor de interes public, desfăşurată de mijloacele de informare în masă care constituie presa scrisă şi audiovizuală, reprezintă o formă indirectă de exercitare de către cetăţeni a unor drepturi fundamentale, iar autorităţile publice sunt obligate să asigure realizarea acesteia.

Art.l6 - Presa scrisă şi audiovizuală beneficiază de toate prevederile prezentei legi aplicabile cetăţenilor cu privire la accesul liber şi neîngrădit la informaţiile de interes public solicitate în scris sau oral.
Art. 14. – (1) Accesul mass-media la informaţiile de interes public este garantat.

(2) Activitatea de culegere şi difuzare a informaţiilor de interes public desfăşurată de mass-media constituie o concretizare a dreptului cetăţenilor de a avea acces la orice informaţie de interes public.
Text adoptat de Comisie, pornind, parţial, şi de la amendamentul     d-lui deputat Ervin Székely

Art. 15 va avea următorul cuprins:

Art. 15. – (1) Accesul mijloacelor de informare în masă la informaţiile de interes public este garantat.

(2) Activitatea de culegere şi difuzare a informaţiilor de interes public desfăşurată de mijloacele de informare în masă constituie o concretizare a dreptului cetăţenilor de a avea acces la orice informaţie de interes public.
Pentru o mai corectă exprimare.

21. 

Art. 15. – Pentru asigurarea accesului mass-media la informaţiile de interes public, autorităţile şi instituţiile publice au obligaţia de a desemna un purtător de cuvânt, de regulă, din cadrul compartimentelor de informare şi relaţii publice.
Text adoptat de Comisie

Art. 16 va avea următorul cuprins:

Art. 16. – Pentru asigurarea accesului mijloacelor de informare în masă la informaţiile de interes public, autorităţile şi instituţiile publice au obligaţia de a desemna un purtător de cuvânt, de regulă, din cadrul compartimentelor de informare şi relaţii publice.
Pentru o mai corectă exprimare.

22. 
Art. l7 - Pentru facilitarea accesului permanent al presei la informaţiile de interes public, deosebit de organizarea accesului cetăţenilor, autorităţile publice vor desemna un purtător de  cuvânt din cadrul compartimentului de relaţii publice. De asemenea, vor organiza periodic, cel puţin o dată pe lună, conferinţe de presă la care ziariştii acreditaţi vor avea dreptul să pună întrebări timp de minimum 30 de minute.


Art. 16. – (1) Autorităţile şi instituţiile publice au obligaţia de a organiza periodic, de regulă, o dată pe lună, conferinţe de presă pentru aducerea la cunoştinţă a informaţiilor de interes public.

(2) În cadrul conferinţelor de presă, ziariştii au dreptul să adreseze întrebări cu privire la orice informaţii de interes public.
Text adoptat de Comisie, pornind, parţial, şi de la amendamentul      d-lui deputat Ervin Székely

Art. 17 va avea următorul cuprins:
Art. 17. – (1) Autorităţile publice au obligaţia de a organiza periodic, de regulă, o dată pe lună, conferinţe de presă pentru aducerea la cunoştinţă a informaţiilor de interes public.

(2) În cadrul conferinţelor de presă, autorităţile publice sunt obligate să răspundă cu privire la orice informaţii de interes public.


23. 
Art. l8 - Autorităţile publice, care sunt obligate, prin prezenta lege sau prin legea proprie de organizare şi funcţionare, să desfăşoare activităţi specifice în prezenţa presei, sunt obligate să elibereze acreditări la  cererea  tuturor  organismelor  de  presă  care  le  solicită,  fără discriminare.

 Acreditările se eliberează, în termen de 3 zile de la solicitare, organismelor de presă, pentru ziariştii indicaţi în solicitare, şi se pot refuza sau retrage unui ziarist, dar fără a afecta dreptul imprescriptibil al organismului de presă de a obţine acreditare pentru un alt ziarist.

Decizia privind refuzul sau retragerea acreditării pentru un ziarist trebuie motivată şi se comunică în scris organismului care a solicitat acreditarea. Motivele refuzului sau retragerii acreditării pot privi doar fapte care tulbură activităţile normale ale autorităţii publice şi nu opiniile exprimate în presă de ziarist.

Împotriva refuzului sau retragerii unei acreditări se poate face plângere de către organismul de presă care a solicitat acreditarea, potrivit procedurilor prevăzute de art. 21 din prezenta lege.
Art. 17. – (1) Autorităţile şi instituţiile publice au obligaţia de a acorda, fără discriminare, acreditarea ziariştilor.

(2) Acreditarea se acordă la cererea organismelor de presă, în termen de 2 zile de la înregistrarea cererii.

(3) Autorităţile şi instituţiile publice pot refuza acordarea acreditării sau pot retrage acreditarea unui ziarist numai pentru motive întemeiate şi care nu privesc opiniile exprimate în presă de respectivul ziarist.

(4) Refuzul acordării acreditării şi retragerea acreditării unui ziarist se comunică în scris şi nu afectează dreptul organismului de presă de a obţine acreditarea pentru un alt ziarist.
Text adoptat de Comisie

Art. 18 va avea următorul cuprins:
Art. 18. - (1) Autorităţile publice au obligaţia de a acorda, fără discriminare, acreditarea ziariştilor şi a reprezentanţilor mijloacelor de informare în masă.

(2) Acreditarea se acordă la cerere, în termen de 2 zile de la înregistrarea acesteia.

(3) Autorităţile publice pot refuza acordarea acreditării sau pot retrage acreditarea unui ziarist numai pentru fapte care împiedică desfăşurarea normală a activităţii autorităţii publice şi care nu privesc opiniile exprimate în presă de respectivul ziarist, în condiţiile şi limitele legii.

(4) Refuzul acordării acreditării şi retragerea acreditării unui ziarist se comunică în scris şi nu afectează dreptul organismului de presă de a obţine acreditarea pentru un alt ziarist.
Pentru a nu face posibilă exercitarea unor abuzuri.

24. 
Art. 19 - Autorităţile publice, care sunt obligate, prin legea proprie de organizare şi funcţionare, să desfăşoare activităţi specifice în prezenţa publicului, sunt, de asemenea, obligate să permită accesul presei scrise şi audiovizuale la acele activităţi, difuzarea materialelor obţinute de ziarişti urmând să tină seama doar de deontologia profesională.
Art. 18. – (1) Autorităţile şi instituţiile publice au obligaţia de a informa mass-media în timp util asupra conferinţelor de presă sau oricăror alte acţiuni publice organizate de acestea.

(2) Autorităţile şi instituţiile publice nu pot interzice în nici un fel accesul mass-media la acţiunile publice organizate de acestea.
Text adoptat de Comisie, pornind, parţial, şi de la amendamentul     d-lui deputat Ervin Székely

Art. 19 va avea următorul cuprins:

Art. 19. – (1) Autorităţile şi instituţiile publice au obligaţia de a informa mijloacele de informare în masă, în timp util, asupra conferinţelor de presă sau oricăror alte acţiuni publice organizate de acestea.

(2) Autorităţile şi instituţiile publice nu pot interzice, în nici un fel, accesul mijloacelor de informare în masă la acţiunile publice organizate de acestea.

(3) Autorităţile publice, care sunt obligate, prin legea proprie de organizare şi funcţionare, să desfăşoare activităţi specifice în prezenţa publicului, sunt obligate să permită accesul presei la acele activităţi, difuzarea materialelor obţinute de ziarişti urmând să ţină seama doar de deontologia profesională.
Pentru o mai corectă exprimare.

25. 

Art.19. – Mass-media nu au obligaţia de a publica informaţiile furnizate de autorităţile sau instituţiile publice.


Text adoptat de Comisie

Art. 20 va avea următorul cuprins:
Art. 20. – Mijloacele de informare în masă nu au obligaţia de a publica informaţiile furnizate de autorităţile sau instituţiile publice.
Pentru o mai corectă exprimare.

26. 
Capitolul IV - Sancţiuni
Capitolul IV. Sancţiuni
Text adoptat de Comisie

Titlul capitolului III va fi următorul:

Capitolul III. Sancţiuni


27. 
Art.20 - Refuzul explicit, motivat, sau tacit de a aplica oricare din prevederile  prezentei legi, manifestat de către orice autoritate publică faţă de cererea unui cetăţean, dă dreptul cetăţeanului în cauză de a considera aceasta o îngrădire a liberului acces la informaţiile de interes public şi de a adresa o plângere în justiţie împotriva autorităţii publice respective, cerând pe această cale soluţionarea solicitării iniţiale şi repararea pagubelor, atât sub aspect moral cît şi material.

 Prevederile alin. l se aplică şi pentru organismele de presă, în situaţia în care acestora li s-ar îngrădi accesul liber la informaţii de  interes public prin încălcarea vreunei dispoziţii a prezentei legi.

Text adoptat de Comisie

Art. 21 va avea următorul cuprins:
Art. 21. – (1) Refuzul explicit sau tacit al unei persoane fizice, angajată a unei autorităţi sau instituţii publice, de a aplica oricare dintre prevederile prezentei legi constituie o îngrădire a liberului acces la informaţiile de interes public şi atrage răspunderea disciplinară a celui vinovat.

(2) Împotriva refuzului amintit la alin. (1) se poate depune reclamaţie la conducătorul autorităţii sau instituţiei publice respective, în termen de 30 de zile de la luarea la cunoştinţă de către persoana lezată.

(3) Dacă, după cercetarea administrativă, reclamaţia se dovedeşte întemeiată, răspunsul se transmite persoanei lezate, în termen de 15 zile de la depunerea reclamaţiei şi va conţine atât informaţiile de interes public solicitate iniţial, cât şi menţionarea sancţiunilor disciplinare luate împotriva celui vinovat.


28. 
Art. 21 -  Plângerea se adresează Tribunalului aflat în raza teritorială în care domiciliază cel care formulează plângerea, în termen de 30 zile de la data la care acesta a luat cunoştinţă de refuzul autorităţii publice.  Apelul  formulat  de  oricare  dintre  părţi  faţă  de  hotărârea Tribunalului se judecă de Curtea de Apel competentă,  iar hotărârea pronunţată este definitivă şi devine executorie de la data pronunţării.

In soluţionarea plângerilor, judecătorii au dreptul de a examina orice informaţii, indiferent de natura şi conţinutul acestora, pentru a putea decide în cunoştinţă de cauză cu privire la accesul solicitat de petenţi. Dacă informaţiile se referă la secrete de stat sau de serviciu, judecătorii sunt obligaţi să respecte regula confidenţialităţii.


Art. 20. – (1) În cazul în care o persoană se consideră vătămată în  drepturile sale recunoscute de lege, aceasta poate face o plângere la tribunalul în raza teritorială a căreia se află domiciliul sau sediul acesteia. Plângerea se face în termen de 30 de zile de la expirarea termenului prevăzut la art. 7, respectiv art.10. 

(2) Instanţa poate obliga autoritatea sau instituţia publică să furnizeze informaţiile de interes public solicitate şi poate dispune plata unor daune morale şi/sau materiale.

(3) Decizia tribunalului este supusă  recursului. 
Text adoptat de Comisie, pornind şi de la amendamentul Comisiei pentru drepturile omului, culte şi problemele minorităţilor naţionale şi al d-lui deputat Ovidiu Cameliu Petrescu

Art. 22 va avea următorul cuprins:

Art. 22. – (1) În cazul în care o persoană se consideră vătămată în  drepturile sale recunoscute de lege, aceasta poate face o plângere la tribunalul în raza teritorială a căreia se află domiciliul sau sediul acesteia. Plângerea se face în termen de 30 de zile de la expirarea termenului prevăzut la art. 7. 

(2) Instanţa poate obliga autoritatea sau instituţia publică să furnizeze informaţiile de interes public solicitate şi poate dispune plata unor daune morale şi/sau patrimoniale.

(3) Hotărârea tribunalului este supusă  recursului.

(4) Decizia curţii de apel este definitivă şi irevocabilă.

(5) Atât plângerea, cât şi apelul, se judecă în instanţe, în procedură de urgenţă. 
Pentru respectarea unor termeni juridici.

29. 
Capitolul V - Dispoziţii tranzitorii  finale
Capitolul IV. Dispoziţii tranzitorii şi finale
Text adoptat de Comisie

Titlul capitolului IV va fi următorul:

Capitolul IV. Dispoziţii tranzitorii şi finale


30. 

Art. 21. – (1) În termen de 60 de zile de la intrarea în vigoare a prezentei legi, autorităţile şi instituţiile publice vor lua măsuri pentru punerea ei în aplicare.

(2) - Ministerul Informaţiilor Publice va prezenta Guvernului, în termenul prevăzut la alin. (1),  planul de măsuri pentru sprijinirea autorităţilor şi instituţiilor publice în organizarea şi funcţionarea compartimentelor de informare şi relaţii publice, precum şi în pregătirea şi perfecţionarea personalului din cadrul acestor structuri. 
Amendament propus de d-nul deputat Ioan Onisei

Art. 23 va avea următorul cuprins:

Art. 23. – (1) În termen de 60 de zile de la intrarea în vigoare a prezentei legi, autorităţile şi instituţiile publice vor lua măsuri pentru punerea ei în aplicare.

(2) Guvernul va aproba, prin hotărâre, planul de măsuri elaborat de Ministerul Informaţiilor Publice, în termen de 60 de zile de la intrarea în vigoare a prezentei legi, pentru sprijinirea autorităţilor şi instituţiilor publice în organizarea şi funcţionarea compartimentelor de informare şi relaţii publice, precum şi în pregătirea şi specializarea personalului din cadrul acestor structuri.
Pentru a permite punerea în aplicare a prevederilor prezentei legi.

31. 
Art. 22 - Prezenta lege intră în vigoare la 60 de zile de la publicarea în Monitorul Oficial. In termen de 60 de zile de la publicare, prin ordin sau decizie a conducerilor autorităţilor publice, atât în plan central cât şi în plan local, se vor lua măsuri pentru punerea în aplicare a prezentei legi.


Art. 22. – (1) În termen de 60 de zile de la intrarea în vigoare a prezentei legi, Ministerul Informaţiilor Publice, Ministerul Comunicaţiilor şi Tehnologiei Informaţiilor şi Ministerul Finanţelor Publice vor înainta Guvernului propuneri privind măsurile necesare pentru ca informaţiile de interes public să devină disponibile, în mod progresiv, prin intermediul unor baze de date informatizate accesibile publicului la nivel naţional. 

(2) Măsurile prevăzute la alin. (1) vor privi inclusiv dotarea autorităţilor şi instituţiilor publice cu echipamentele de tehnică de calcul adecvate.
Text adoptat de Comisie

Art. 24 va avea următorul cuprins:

Art. 24. – (1) În termen de 60 de zile de la intrarea în vigoare a prezentei legi, Ministerul Informaţiilor Publice, Ministerul Comunicaţiilor şi Tehnologiei Informaţiilor şi Ministerul Finanţelor Publice vor înainta Guvernului propuneri privind măsurile necesare pentru ca informaţiile de interes public să devină disponibile, în mod progresiv, prin intermediul unor baze de date informatizate accesibile publicului la nivel naţional.

(2) Măsurile prevăzute la alin. (1) vor privi, inclusiv, dotarea autorităţilor şi instituţiilor publice cu echipamentele de tehnică de calcul adecvate.


32. 

Art. 23. – Pe data intrării în vigoare a prezentei legi se abrogă orice prevederi contrare.
Text adoptat de Comisie

Art. 25 va avea următorul cuprins:

Art. 25. – Pe data intrării în vigoare a prezentei legi se abrogă orice prevederi contrare.


AMENDAMENTE RESPINSE



Nr.

crt.
Articolul


Amendamentul propus (autorul)


Motivarea amendamentului respins

0
1
2
3

1. 
Art. 2 din Propunerea legislativă privind liberul acces la informaţiile de interes public.
Se va introduce un alineat nou, cu următorul conţinut: „informaţiile clasificate nu se încadrează în categoria informaţiilor de interes publlic.“ (D-nul deputat Ovidiu Cameliu Petrescu)
Chiar dacă la art. 14 sunt exceptate de la difuzare informaţiile clasificate, totuşi, conţinutul art. 2 contrazice prin generalitatea sa excepţiile formulate la art. 14.

2. 
Art. 7 din Propunerea legislativă privind liberul acces la informaţiile de interes public.
Art. 7. – Autorităţile publice sunt obligate să dea din oficiu publicităţii un raport anual de activitate. Autorităţile publice care îşi desfăşoară activitatea pe plan central vor publica acest raport pe cheltuiala lor, în Monitorul Oficial. Autorităţile publice care îşi desfăşoară activitatea pe plan local vor tipări acest raport pe cheltuiala lor şi îl vor difuza gratuit la sediu,  dacă acestea îşi desfăşoară activitatea pe plan local. Raportul periodic de activitate se dă publicităţii la data anunţată public şi va cuprinde în anexă temeiul legal pe baza căruia funcţionează autoritatea publică, schema de organizare detaliată a autorităţii publice, principiile de funcţionare, lista documentelor editate pentru uz public şi informaţii precise cu privire la veniturile şi cheltuielile bugetare.

De asemenea, la sediul autorităţilor publice se vor difuza  contra  cost  toate  actele  normative  emise,  precum  şi  toate documentele editate pentru uz public de autorităţile respective, cu excepţia celor publicate în Monitorul Oficial.

Costul nu va putea depăşi cheltuielile pentru publicare. (Comisia pentru drepturile omului, culte şi problemele minorităţilor naţionale)
Pentru o mai clară redactare şi concizie a textului, precum şi pentru precizarea celor care suportă cheltuielile.

3. 
Art. 8 din Propunerea legislativă privind liberul acces la informaţiile de interes public.
Art. 8. – Autorităţile publice sunt obligate să asigure cetăţenilor, la cererea acestora, accesul la informaţiile de interes public. Răspunsul la solicitările cetăţenilor va fi oferit de compartimentele de relaţii publice. (Comisia pentru drepturile omului, culte şi problemele minorităţilor naţionale)
Este necesar să se precizeze că cetăţenilor li se asigură accesul la informaţii, iar compartimentele de relaţii publice nu prestează serviciu public de răspunsuri la petiţii, ci îşi îndeplinesc obligaţii de serviciu.

4. 
Art. 9 din Propunerea legislativă privind liberul acces la informaţiile de interes public.
Se va introduce un nou alineat, curmătorul conţinut: „Solicitantul va suporta şi costurile expedierii prin poştă a documentelor cerute.“ (D-nul deputat Ovidiu Cameliu Petrescu)


5. 
Art. 10 din Propunerea legislativă privind liberul acces la informaţiile de interes public.
Se elimină. (D-nul deputat Ovidiu Cameliu Petrescu)
Este excesiv ca autorităţile publice să răspundă la solicitările orale ale cetăţenilor.

6. 
Art. 14 lit. b) din Propunerea legislativă privind liberul acces la informaţiile de interes public.
După sintagma „informaţiile privind deliberările autorităţilor publice“ se va introduce „cu excepţia celor alese prin vot direct de cetăţeni“. (D-nul deputat Ovidiu Cameliu Petrescu)


7. 
Art. 14 lit. c) din Propunerea legislativă privind liberul acces la informaţiile de interes public.
Se va adăuga, la finalul frazei; „şi drepturile de proprietate intelectuală“. (D-nul deputat Ovidiu Cameliu Petrescu)


8. 
Art. 14 lit. d) din Propunerea legislativă privind liberul acces la informaţiile de interes public.
După sintagma „informaţiile privind..“ se va introduce „acele proceduri judiciare care nu sunt publice, conform legii“ şi se va textul din respectiva literă, începând cu „numai dacă publicitatea acesteia ar elimina şansele“.  (D-nul deputat Ovidiu Cameliu Petrescu)


9. 
Art. 14 lit. e) din Propunerea legislativă privind liberul acces la informaţiile de interes public.
Art. 14. - … e)  informaţiile care privesc viaţa particulară a angajaţilor autorităţilor publice, numai dacă sunt legate de starea civilă, naţionalitatea, religia, orientarea sexuală sau fişa medicală; (D-nul deputat Ervin Székely)


10. 
Art. 14 lit. f) din Propunerea legislativă privind liberul acces la informaţiile de interes public.
Art. 14. - … f)  informaţiile care privesc viaţa particulară a oricăror persoane fizice (Comisia pentru drepturile omului, culte şi problemele minorităţilor naţionale)
Pentru a proteja drepturile şi libertăţile fundamentale ale cetăţeanului, stabilite prin Constituţia României şi la tratatele internaţionale la care România este parte. 

11. 
Art. 15 din varianta Comisiei.
Eliminarea articolului. (D-nul deputat Márton Árpád Francisc)


12. 
Art. 16 din varianta Comisiei.
Eliminarea articolului. (D-nul deputat Márton Árpád Francisc)


13. 
Art. 17 din varianta Comisiei.
Eliminarea alineatului. (D-nul deputat Márton Árpád Francisc)


14. 
Art. 18 din Propunerea legislativă privind liberul acces la informaţiile de interes public.
Art. 18. – Autorităţile publice sunt obligate, prin prezenta lege sau prin legea proprie de organizare şi funcţionare, să desfăşoare activităţi specifice în prezenţa presei, sunt obligate să elibereze în termen de 3 zile acreditările solicitate de reprezentanţii mass-media.

Acreditările se eliberează organismelor de presă, pentru ziariştii indicaţi în solicitare şi se pot refuza sau retrage, fără a afecta dreptul organismului de presă de a obţine acreditare pentru un alt ziarist.“ (Comisia pentru drepturile omului, culte şi problemele minorităţilor naţionale)
Pentru o mai bună acurateţe a textului.

15. 
Art. 17 alin. (3) din Proiectul de lege privind accesul la informaţiile de interes public
Art. 17. … (3) Autorităţile şi instituţiile publice pot refuza acordarea acreditării sau pot retrage acreditarea unui ziarist numai pentru motive întemeiate. (Comisia pentru drepturile omului, culte şi problemele minorităţilor naţionale)


16. 
Art. 20 din din varianta Comisiei.
Eliminarea articolului. (D-nul deputat Márton Árpád Francisc)


17. 
Articol nou la Propunerea legislativă privind liberul acces la informaţiile de interes public.
Art. 211. – (1) Distrugerea, ascunderea sau sustragerea suportului pe care se găsesc informaţiile de interes public de către un funcţionar public cu scopul de a împiedica accesul liber la acestea constituie infracţiune şi se sancţionează cu închisoare de la 3 luni la 5 ani.

(2) Distrugerea din culpă a suportului informaţiilor de interes public prevăzut în alin. (1), care prezintă valoare artistică, ştiinţifică, istorică, arhivistică sau o altă asemenea valoare se pedepseşte cu închisoare de la 3 luni la 2 ani sau cu amendă.

(3) Dacă faptele prevăzute în alin. (1) şi (2) sunt săvârşite de un funcţionar public în exerciţiul atribuţiilor de serviciu, maximul pedepselor prevăzute în aceste alineate se majorează cu un an.

(4) Tentativa infracţiunii prevăzute în alin. (1) se pedepseşte. (D-nul deputat Ervin Székely)
Este necesară protecţia accesului liber la informaţii de interes public, inclusiv, prin mijloacele dreptului penal. Fapta are mai multe elemente identice cu infracţiunea de „sustragere sau distrugere de înscrisuri“ prevăzut de art. 242 Cod Penal.

18. 
Articol nou la Propunerea legislativă privind liberul acces la informaţiile de interes public.
Art. 212. – Fapta funcţionarului public cu atribuţii de relaţii publice care, în exerciţiul atribuţiilor sale de serviciu refuză să pună la dispoziţia solicitanţilor legali informaţiile de interes public constituie infracţiune şi se pedepseşte cu închisoare de la 6 luni la 3 ani. (D-nul deputat Ervin Székely)
Fapta are elemente identice cu infracţiunea de „abuz în serviciu contra intereselor persoanelor“ prevăzut de art. 246 Cod Penal.

